NaiveNeuron/SloPal huggingface dataset:
Figeľ, Ján, podpredseda NR SR (2014-10-24):
S faktickou na vystúpenie pána generálneho prokurátora sú traja kolegovia. Nech sa páči, Daniel Lipšic.
Pčolinský, Peter, podpredseda NR SR (2022-12-06):
Prezentujeme sa a hlasujeme. (Hlasovanie.) Prítomných 134, za 76, zdržalo sa 57, nehlasoval 1. Aj tento návrh sme schválili. Pokračujte.
Pellegrini Peter, predseda NR SR (2015-11-20):
Prezentujme sa a hlasujme o procedurálnom návrhu vrátiť návrh zákona na dopracovanie. (Hlasovanie.) Prítomných 122 poslancov, za hlasovalo 42, proti bolo 78, zdržal sa 1 poslanec, nehlasoval 1. Neschválili sme tento návrh.
Šimečka, Michal, podpredseda NR SR (2023-12-12):
Pán poslanec Lackovič.
Kalist, Peter, poslanec NR SR (2011-09-08):
Ďakujem. Vážený pán poslanec Valocký, veľmi správne si povedal, vlastnú firmu nebudem zadlžovať. Ak mám vlastnú firmu, v prvom rade hospodárim zodpovedne. Presne tak, ako si ty, pán kolega, hospodáril v Nitre a je to veľmi správne. Vo vlastnej firme hospodárim tak, aby som ju udržal, pretože neviem, alebo teda viem, že nemám za chrbtom strýka, ku ktorému natrčím ruku, keď je zle. Vo vlastnej firme nedávam provízie kamarátom a podobné pekné veci. A uviedol si veľmi, veľmi pekné príklady, Nové Zámky, Nitra, Poprad. Nesúvisí to len s výškou úhrady. Veď to bolo veľmi krásne uvedené, že štvrtá najhoršia, alebo ako to odznelo, ale len a len so zodpovednosťou manažmentu. A je obrovský rozdiel medzi slovíčkom chcem, to sú v preklade príspevkové organizácie, väčšinou nechcú. Načo by aj chceli? Veď to je príklad Grécka. Pokiaľ mám strýka, čo mi nakoniec všetko zaplatí, nič mi nehrozí. Štát sa o mňa postará, poskladajú sa mi na to daňoví poplatníci raz, potom každých päť rokov, každých desať rokov. Uvidíme. A je rozdiel teda medzi slovíčkom chcem a medzi slovíčkom musím. Slovíčko musím sa týka akciových spoločností, a tam jednoducho manažment nemá inú voľbu. Len hospodáriť zodpovedne. A ohľadom tlače skutočne nemáš pravdu. Platená inzercia nie je tlač. Za obsah inzercie v plnej miere je zodpovedný inzerent. A tu je taká zvláštna otázka, že odkiaľ a kto berie peniaze na klamlivú inzerciu v celonárodných médiách? Ďakujem.
Kosová, Ingrid, poslankyňa NR SR (2024-09-11):
Ďakujem veľmi pekne za vaša faktické poznámky. Najprv by som sa teda vyjadrila k pánovi Janasovi a k tej diskusii. Ono treba možno trošku intenzívnejšie počúvať, aby sme pochopili sa navzájom dostatočne dobre. Ja som včera to hovorila, aj dneska to poviem znova. Že si nemyslím, že je správne rokovať alebo diskutovať o stave, o ktorom som presvedčená, že je nezákonný. A my sme boli pozvaní na diskusiu o pilotnom projekte zmeny segregovanej školy na národnostnú v Rakúsoch. O tom si myslím, že nie je dobré diskutovať, najmä nie, ak existuje oprávnená obava, že takouto prítomnosťou by sme mohli niečo legitimizovať. Ale naozaj som ochotná rokovať o pilotnom projekte zvyšovania kvality škôl na školách vo vylúčených komunitách a takisto aj do segregácie. To sú úplne dve rozličné veci, to sa nedá porovnávať. To je prvá vec. Čo sa týka tej poznámky toho, čo som hovorila dneska, že informované súhlasy sú problematické vo vzťahu k rodičom rómskym, pretože sú oprávnené obavy, že vďaka aj tomu, že majú nižšie vzdelanie, teda nižšiu úroveň kognitívnych schopností, tak sú náchylnejší podpísať pod vplyvom nejakej autority informovaný súhlas, o ktorom nie sú dostatočne informovaní, oboznámení a nedokážu úplne zhodnotiť, či je to v prospech a najlepšom záujme dieťaťa, alebo nie. Na tomto trvám. A hovorím to nielen ja ako poslankyňa Ingrid Kosová, hovorí to aj európske, Európsky súd pre ľudské práva, ktorý už vydal aj rozhodnutie o takomto stave, že informované súhlasy napríklad pri vstupe detí do... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-06-21):
Pani poslankyňa Grausová.
Bugár, Béla, podpredseda NR SR (2017-02-07):
Vážené panie poslankyne, páni poslanci, chcem sa opýtať, či sa zúčastnil každý hlasovania, či využil každý možnosť teda tajne hlasovať. A ešte vidím jedného, ktorý niečo tlačí pred sebou. Ak viacerí už nie, tak potom vyhlasujem tajné voľby za skončené a samozrejme vyhlasujem prestávku do doby, kým skrutátori, overovatelia sčítajú, spočítajú jednotlivé hlasy a potom nám oznámia výsledok. (Prestávka.) (Prerušenie prestávky.)
Grendel, Gábor, podpredseda NR SR (2020-11-04):
Dve faktické poznámky na vystúpenie pána poslanca Vašečku. Končím možnosť hlásiť s faktickými poznámkami. Ako prvý má slovo pán poslanec Kéry.
Zmajkovičová, Renáta, podpredsedníčka NR SR (2013-05-29):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Vyhlasujem všeobecnú rozpravu za skončenú. A prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Martina Fronca, Pavla Hrušovského, Pavla Abrhana a Moniky Gibalovej na vydanie zákona o školských autobusoch . Návrh zákona má tlač 469, návrh na jeho pridelenie na prerokovanie výborom je v rozhodnutí č. 461. Dávam slovo poslancovi Martinovi Froncovi, aby návrh zákona uviedol.
Laurenčík, Milan, podpredseda NR SR (2021-05-04):
Panie poslankyne, páni poslanci, prosím, kľud v sále, ideme hlasovať o procedurálnom návrhu pána poslanca Čepčeka, aby sme uznesenie k ukončeniu núdzového stavu prerokovali. Pýtam sa, či je všeobecný súhlas. (Reakcie z pléna.) Nie je všeobecný súhlas. Prosím, prezentujme sa a hlasujme. (Hlasovanie.) Prítomných 124, za 45, proti 4, zdržalo sa 16, nehlasovalo 59. Konštatujem, že procedurálny návrh pána poslanca Čepčeka sme neschválili. (Prestávka.) (Po prestávke.)
Beblavý, Miroslav, poslanec NR SR (2012-09-11):
Ďakujem pekne. My sme do 30. septembra dali deadline na to, aby sme toho občana našli. Takže ešte je čas. Ale možno ten občan chcel povedať, že už sa nemieni na Slovensko vrátiť. A tým pádom ani to overovanie, o ktorom hovoríte, sa ho už týkať nebude. Aspoň tak som ja chápal jeho mail. Ale uvidíme. Plus chcem poďakovať za to pripomenutie. Ja sa priznám, že som nevedel, že vy ste to na tom výbore pre verejnú správu podali, a chcem vám poďakovať za to. Chcem aj zároveň zdôrazniť, aby to naozaj férovo zaznelo, že aj pod tým pozmeňovákom sú podpísané všetky opozičné kluby, alebo teda ich poslanci, a vnímam to ako spoločnú iniciatívu. Radi nás vláda aj médiá zosmiešňujú ako rozbitú opozíciu, ale niekedy v niečom je tá kritika určite oprávnená, ale myslím si, že našou úlohou dnes je ukázať na konkrétnych veciach, ako je aj táto, že v dôležitých veciach vieme postupovať spoločne. A čím viac ich budeme mať, tým možno viac sa nám podarí ukázať, že vieme to spolu zmeniť, a verím, že aj tento pozmeňovací návrh bude toho príkladom. Ďakujem.
Faič, Vladimír, poslanec NR SR (2021-06-24):
Vlastne, ďakujem, samozrejme, za faktickú. Vlastne by som len doplnil možno to, čo ste začali vy hovoriť. Vo výbore pre verejnú správu sme opakovane žiadali a bolo jedno, že či sme to my z opozície žiadali, alebo vy z koalície, aby táto vláda prišla na výbor so svojou, so svojím názorom alebo námetom, alebo, alebo možno prípravou koncepcie, ako pokračovať ďalej, čo sa týka reformy verejnej správy. Áno, aj čo sa týka výkonu kompetencií a ich financovania, aj čo sa týka miestnej samosprávy. Samozrejme, aj iných oblastí, pretože vidíme, že tu jednotlivé rezorty prichádzajú s rôznymi vecami, ja neviem, čo sa týka súdnej mapy, ktorá ide úplne inde, ako je územné členenie. Počuli sme aj, čo sa týka polície, úplne inými vecami a vieme, že v tej druhej etape reformy sa hovorilo, že by tie územné celky mali mať približne rovnaké vybavenie vo vzťahu k občanovi, a teda ten nárok, ktorý vyplýva z ústavy, aby bol rovnaký po celom území Slovenska. A teda toho, aby prišiel niekto z vlády a predstavil aspoň zhruba nejaký námet, že čo chce táto vláda vo vzťahu k verejnej správe, jej ďalšieho pokračovania reformy urobiť, sme sa nedočkali. A ja to poviem možno aj za vás, pretože možno nechcete byť takí ostrí vo vzťahu k vlastnej vláde, že nič s tým nerobí a s ničím neprichádza. Ďakujem.
J. Ďuračka, poslanec: (2006-12-08):
Slovenská akadémia a ostatné štátne inštitúcie, ja si myslím, že majú v rámci rozpočtu dostatočné množstvo pridelených prostriedkov. V iných vyspelých krajinách, či je to Amerika, Nemecko, Francúzsko a podobne si firmy priamo platia tieto výskumy, takže neviem, o čom rozprávate. Ďakujem.
Bugár, Béla, podpredseda NR SR (2019-11-28):
No, ešte máte pár minút, takže skúste.
Grendel, Gábor, podpredseda NR SR (2022-09-28):
Pán poslanec Štefan Kuffa s faktickou.
Krúpa, Juraj, poslanec NR SR (2021-07-01):
Ďakujem. Po tomto všetkom, čo sme si tu vypočuli, je mi smutno, tak som si spomenul na našich národných buditeľov, ktorí svoj život zasvätili naozaj budovaniu tohto národa, jeho osvete. Väčšina z nich študovala v zahraničí, ovládala niekoľko rečí a tie vedomosti, ktoré tam nadobudli, sa snažila doniesť späť na Slovensko. Čomu ale museli čeliť, nebola len maďarská nadvláda, bola to aj konzervatívno, kléro-konzervatívna spoločnosť plná zadubenosti, ktorá odmietala všetko nové. A odvtedy sa na Slovensku absolútne traduje a má to svoju už históriu, je to teda náš kríž, je to spiatočníctvo, dušpastierstvo, povery a pokrytectvo. To vaše pokrytectvo je v tom, že vy síce hovoríte, že očkovanie by malo byť dobrovoľné, ale robíte všetko pre to, aby sa ľudia neočkovali. Hovoríte, konáte, strašíte, v tom je to smutné. Čo sa týka dušpastierstva, tak to vieme veľmi dobre, čo to je a u nás je to aj vo vašom poňatí, že vy ste tí, ktorí hovoria pravdu, nikto iný nemôže hovoriť niečo iné, proste vy ste jediní, ktorí ste držiteľmi tých správnych informácií a pravda je, keď ich nemáte o nič opreté, o žiadnu vedu. A na základe toho sa snažíte ľudí ovplyvňovať, aby jednoducho nasledovali len vás, aby nerozmýšľali slobodne a v tom sa proste premieta to vaše spiatočníctvo, je to vlastne, že neveriť, odmietať vedu, nové názory a podobné. Jednoducho udržiavať ten národ v strachu a v zadubenosti, pretože len zadubený národ sa ľahko ovláda a toto je váš cieľ a presne takí ste. Ďakujem. (Potlesk.)
Droba, Juraj, poslanec NR SR (2015-02-10):
Pán kolega Šebej, ďakujem za váš príhovor, bol dlhý, ale veľmi obsažný a dobre sa počúval. Viem sa podpísať možno, poviem, že skoro pod 100 % jeho obsahu. A mrzí ma snaha kolegov vyrábať z vás vojnového štváča, lebo to je absolútne nemiestne. A myslím si, že tieto slová nepatria do tohto parlamentu. Je to naozaj na úrovni veľmi lacných útokov, ktoré by sme si tuná na seba nemali robiť, hlavne v téme zahraničná politika, ktorá by nás naozaj mala skôr zjednocovať ako rozdeľovať. Poviem iba jednu maličkosť k Turecku. Nemyslím si, že je korektné a správne kategoricky sa vyjadrovať v zmysle, že Turecko do Európskej únie nepatrí a nesmie patriť, lebo Európska únia Turecku navrhla určitý roadmap a otvorila niekoľko kapitol, o ktorých sa rokuje. Turecko bude mať problémy so splnením podmienok pre vstup do EÚ, avšak myslím si, že zabuchnúť dvere Turecku by bolo nesprávne. Turecko sa hlási k európskej kultúre a momentálne napríklad má niektoré nepríjemnosti vyplývajúce aj z medzinárodnej dohody TTIP, kde vlastne tie podmienky budú platiť iba jednostranne. To znamená, že Turecko bude musieť otvoriť svoje trhy aj pre tretie strany, avšak nebude mu umožnené na základe tejto dohody, aby na tieto trhy vstupovalo. Čo sa týka členstva Turecka v EÚ, vyzerá to dnes tak, že turecké elity netúžia ani nechcú, aby sa Turecko stalo kultúrnou súčasťou Európy a politickou súčasťou Európy. Ale ak sa pozriem na veľmi nedávny prieskum verejnej mienky, tak členstvo v Európskej únii alebo nejaký typ špeciálneho vzťahu s Európskou úniou má v Turecku čísla vyše 70 percent. Takže bežní ľudia sa k Európe hlásia. Toľko, ďakujem.
P. Muránsky, poslanec: (2004-09-22):
Počas prerokúvania tohto zákona vo výboroch došlo, a je to zahrnuté v spoločnej správe, k vylepšeniu legislatívnemu a technickému tohto zákona, ako aj prichádza ešte k nárokom alebo k uplatneniu požiadaviek cez pozmeňujúce návrhy niektorých menších cirkví, ako je Reformovaná kresťanská cirkev alebo evanjelická cirkev, čo ako predkladatelia, samozrejme, plne podporujeme, aj keď pôvodne niektoré tieto otázky ako nehnuteľnosti typu kostolov neboli predmetom tohto zákona, pretože sme vychádzali z podobného zákona pre fyzické osoby, opakujem, č. 503/2003 Z. z., ktorý sa týkal nehnuteľností len poľnohospodárskeho a lesného pôdneho fondu. Myslím si, že nie je problémom, aby sme v prípade týchto menších cirkví na Slovensku urobili aj zadosťučinenie v tejto oblasti, ktorá je riešená týmito pozmeňujúcimi návrhmi, a preto ja ich ako predkladateľ tohto zákona plne podporujem. Ďakujem, pán predseda, to je všetko.
Huba, Mikuláš, poslanec NR SR (2013-06-18):
Ďakujem za slovo, vážený pán predseda. Navrhujem doplniť program 21. schôdze Národnej rady o komplexnú informáciu o stave prípravy partnerskej dohody medzi Slovenskou republikou a Európskou komisiou vo veci nového plánovacieho obdobia a finančného rámca EÚ na roky 2014 až 2020. Zároveň navrhujem, aby súčasťou tohto nového bodu programu schôdze bola aj informácia o stave prípravy jednotlivých operačných programov. Ďakujem pekne.
Ďuriš Nicholsonová, Lucia, podpredsedníčka NR SR (2018-05-25):
Pán spravodajca, je niečo, čo by ste chceli dodať k rozprave? Nie je tomu tak. Prerušujem rokovanie o tomto bode programu. Teraz budeme pokračovať prvým čítaním o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára, Martina Beluského a Jána Kecskésa na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov . Návrh zákona je uverejnený ako tlač 900, návrh na jeho pridelenie na prerokovanie výborom je v rozhodnutí pod č. 936. Dávam slovo pánovi poslancovi Uhríkovi, aby návrh zákona uviedol.
Dostál, Ondrej, poslanec NR SR (2022-02-18):
Pán podpredseda, a mám procedurálny návrh, aby ste začali rešpektovať zákon o rokovacom poriadku a nevykladali si ho svojvoľne. Vy ste sa tu odvolali na § 109 ods. 3 rokovacieho poriadku. Ten hovorí, predseda Národnej rady bezodkladne zašle návrh podaný podľa ods. 1 vláde na zaujatie stanoviska v ním určenom termíne podľa ods. 2. Návrh pridelí na prerokovanie všetkým výborom okrem mandátového a imunitného výboru a výboru pre nezlučiteľnosť funkcií. Ak vláda k návrhu nezaujme v určenom termíne stanovisko, výbory a Národná rada prerokujú návrh bez stanoviska vlády. Bodka. Koniec. V tomto ustanovení nie je ani slovo o tom, že by člen vlády, ktorý uvádza stanovisko vlády, nemohol povedať aj niečo ďalšie a musel by iba doslovne prečítať, čo je uvedené v stanovisku vlády, a spomeňte si, ako Robert Fico uvádzal stanoviská vlády v predchádzajúcom volebnom období a čo všetko natáral. (Potlesk.)
Heger, Eduard, poslanec NR SR (2018-06-19):
Ďakujem veľmi pekne za faktickú poznámku. Ja len by som ešte teda k tomu doplnil, že dôvod, prečo je dôležité sa zameriavať na podporu rodín, teda nielen samotná demografia, je to aj kvalita života, ktorú rodiny potrebujú a nedostávajú a vlastne napriek tomu, že hovoríme, že Slovensku sa darí, tak rodiny na to naozaj mnohokrát doplácajú. Vidíme to práve aj týmto opatrením, že budú postihnuté viac, ako keby boli jednotlivci. A tak ako si povedala, Anka, tak naozaj okolité krajiny vidia, že do rodiny sa investovať oplatí, že rodina je ako veľmi dôležitý prvok v spoločnosti, ale... no, to je všetko. Ďakujem veľmi pekne.
Suja, Miroslav, poslanec NR SR (2020-12-08):
Pán minister, ja som len na to reagoval, že ráno som čítal niekde na internete, že došlo k výraznému posunu alebo k dohode a potom zasa boli niekde inde informácie, že to nie je pravda. Tak ja som len chcel vedieť, či to je len nejaký hoax, alebo je to pravda. Ale ďakujem za vašu odpoveď.
Grendel, Gábor, podpredseda NR SR (2021-12-02):
S reakciou na faktické poznámky pán poslanec Dostál.
P. Pelegrini, poslanec: (2010-01-20):
Ale vo svojom vyjadrení sa aj spýtal, čo považujeme alebo čo je najväčším ohrozením demokracie? Pán Pado, ja osobne za najväčšie ohrozenie demokracie považujem vládnutie za pomoci kúpených poslancov. Ďakujem pekne. (Potlesk.)
V. Novotný, poslanec: (2007-12-12):
Pán poslanec Kvorka, neviem, či vy ste už niekedy pracovali v trojzmennej prevádzke alebo pracovali v noci. Ale, ak by ste pracovali, vedeli by ste, že nočná práca sa začína o devätnástej hodine, o devätnástej striedame služby, nastupujú sestry na nočnú službu v nemocnici, pred ňou má sestra právo na oddych celý deň a po nej má spolu s lekárom takisto právo na oddych na celý deň podľa Zákonníka práce, ktorý ste vy schválili, pán poslanec, takže nočná práca sa začína o devätnástej. Pán predseda Dzurinda povedal, že pod rúškom noci konajú zlodeji a má pravdu. Nehovoril o nepretržitej trojzmennej prevádzke v nemocnici, na železnici, v polícii, v armáde. Takže nezamieňajte tu pojmy s dojmami, lebo sa tu hovorilo o tých pracovných metódach, ktoré, žiaľ, zavádza vládna koalícia v tomto parlamente. A na záver mi dovoľte, aby som sa pristavil pri výroku, že teda občania podpisovali, ani nevedeli čo a možno sme im za to dávali cukrík. Naozaj by som nedehonestoval názor občanov tejto republiky, ale vy to vo svojich vystúpeniach robíte opakovane. Podobne ste sa vyjadrili aj pri zdravotníckej petícii, ktorú som spravodajcoval. Pozrite sa, pán poslanec, vy pri niektorých témach tiež často neviete, o čom hovoríte a dal vám niekto za to cukrík? Viete, pán poslanec, klasik povedal, keby ste boli bývali mlčali, zostali by ste filozofom. Toho sa niekedy treba držať. Ďakujem pekne. (Potlesk.)
Jurinová, Erika, podpredsedníčka NR SR (2014-06-27):
Ďakujem, pán poslanec. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Magde Košútovej.
Kuffa, Štefan, poslanec NR SR (2012-12-06):
Ďakujem za slovo. Vážený pán predseda, pán minister, milí kolegovia, kolegyne, dovoľte mi niekoľko slov. O poklese pracovných miest hovorí aj Národná banka, aj analytici. Je to naozaj veľmi zlý signál, keď sa dostávame kdesi na úroveň 13,7 percenta. A tento rozpočet, návrh teda rozpočtu ráta na budúci rok, že táto úroveň sa má kdesi zafixovať na tejto úrovni. Pán kolega Štefanec to hovoril, že to by bolo veľké šťastie. Ja to nevnímam ako veľké šťastie, lebo tá úroveň by mohla byť naozaj pod 10 % nezamestnanosti. Ale naozaj týmito opatreniami, ktoré tu boli prijaté skrze tieto zákony, vyháňame prácu aj pracovné príležitosti do zahraničia, čo mi je naozaj veľmi ľúto. Pán kolega sa tu, spomenul, spomenul tu veľmi veľa vecí. Tak len ešte k niektorým. Rovnako aj to zdravotníctvo a nemocnice, ktoré boli oddlžené minulý rok, a stálo nás to 300 mil. eur. A zase tie nemocnice sa zadlžujú a dostávajú sa na tú istú úroveň, to je veľmi zlý signál. Veľmi zlým signálom je tiež, aj keď tie zdravotnícke zariadenia nie sú schopné platiť faktúry a majú štvorročné, štyri roky omeškania. Tiež veľmi zlou správou je aj tá skutočnosť, že v priebehu mesiaca október ubudlo nám takmer desaťtisíc pracovných miest. Na záver som len chcel ešte povedať toľko, pánovi Štefancovi chýba pán minister, celá vláda. A mne osobne chýba pán kolega Číž, môj priateľ, ktorý tu už toľko signalizoval a rozprával o štátnom rozpočte, aký je veľmi, veľmi dôležitý. Ak ma počuje, rokujeme o štátnom rozpočte, nech teda príde do tejto rokovacej sály. Avizoval to už pred mesiacom, pred dvoma týždňami. A nie je tuná, žiaľ.
Taraba, Tomáš, poslanec NR SR (2022-03-17):
Pán kolega Svrček, po prvé ďakujem za túto iniciatívu. Verím, že neni to jednoduché v tejto vláde, kde ministerka kultúry je... jedno z prvých svojich rozhodnutí definovala vlastne útok na Maticu slovenskú a Slovenské národné noviny. Je úplne hanba, že, že vláda, ktorá nemala vždy problém cez víkend nájsť desiatky miliónov na kadejaké bezvýberové konania v prípade, pamätáme si to pri covide, teraz čítame, ako dobre firmička ide variť guláš na hranice za 1,6 mil., ako keby tam neboli nejaké školské zariadenia, kde vedia za tie peniaze variť kuchárky ten guláš oveľa lacnejšie, ale však to, práve to, že táto vláda dokáže covid a čokoľvek aj migračnú krízu zneužiť na takéto práve trápne veci. No, ale o to väčšmi, v poriadku, zvyšuje sa o 150-tisíc rozpočet. Matica slovenská určite do budúcna bude potrebovať úplne novú definíciu svojej činnosti. Ja si ju úplne viem predstaviť, ako by jej mohol byť zvorený... zverený absolútne komplexný odkaz alebo starostlivosť o ten odkaz, štúrovský odkaz, všetky, všetky tie prúdy, ktoré tu boli v národnooslobodzovacom boji. Vidíme, že jediný, kto má schopnosť dnes to urobiť, je, je Matica slovenská. O to väčšmi, keď už aj také inštitúcie, ako je RTVS, sa stali obyčajnými hlasnými trúbami pár ľudí, ktorí si to osvojili. Len ľudia musia povinne platiť koncesionárske poplatky. Takže do budúcna treba toto zrušiť a práve týmto opačným smerom posilniť a naozaj urobiť z Matice slovenskej jednu absolútne hrdú inštitúciu, ktorá sa o tento odkaz bude starať a s rozpočtom o jednu nulu navyše. Ďakujem pekne.
Paška, Pavol, predseda NR SR (2014-07-01):
Pán spravodajca, chcete zaujať stanovisko? Nie. Prerušujem rokovanie o tomto bode programu. Mali nasledovať dva body, a to tlače 1072, 1073, kde je predkladateľom pán poslanec Beblavý, ktorý je ospravedlnený, preto tieto dva body zaraďujem na koniec programu 36. schôdze. A budeme pokračovať prvým čítaním o návrhu pani poslankyne Lucie Žitňanskej na vydanie zákona č. 7 o konkurze a reštrukturalizácii. Je to tlač 1001. (Rokovanie o návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1001.)
Blanár, Juraj, podpredseda NR SR (2021-09-16):
Pán poslanec Mizík, môžete reagovať na faktickú poznámku.
Zmajkovičová, Renáta, podpredsedníčka NR SR (2013-06-28):
S faktickými poznámkami štyria poslanci, uzatváram možnosť prihlásiť sa s faktickou poznámkou. Pán poslanec Hudacký.
Laurenčík, Milan, podpredseda NR SR (2021-11-24):
Ďakujem. Na vaše vystúpenie evidujem jednu faktickú poznámku. Nech sa páči, pani poslankyňa Monika Kozelová.
Grendel, Gábor, podpredseda NR SR (2020-09-24):
Poprosím vás, kolegovia, tichšie v sále, pán poslanec má faktickú poznámku.
Paška, Pavol, predseda NR SR (2012-10-25):
(Hlasovanie.) 142 prítomných, 60 za, 78 proti, 4 sa zdržali. Návrh sme neschválili.
Sulík, Richard, predseda NR SR (2011-06-17):
Pán poslanec Paška reaguje na faktické poznámky. Nech sa páči, dve minúty času poprosím.
Kuffa, Štefan, poslanec NR SR (2021-11-30):
Filip Kuffa, presne si to povedal, ako aj to zaznelo aj niekoľkokrát už aj v rámci rozpravy. Drogovo závislí ľudia tou mariškou začínajú a končia pri tvrdých drogách. A pán kolega Valášek tieto skúsenosti nemá, nepredpokladám, že droguje. Ale my ich máme sprostredkovane. My roky rokúce pracujeme s takýmito drogovými, pán Valášik, Valášek, s takýmito závislými ľuďmi. Príďte sa pozrieť do tých Žakoviec, uvidíte, že koľko tam je závislých ľudí. Keď s tými ľuďmi človek pracuje, oni pri tej práci sa vám otvoria, vtedy voľne ako rozprávajú. Začínal som mariškou, ale potom už, pri morfíne už som nevedel, že čo robím. Sú to abstinujúci teraz momentálne ako ľudia, vymotali sa z toho. Nedá mi, aby som nespomenul tu jeden taký prípad mladého človeka, tiež to bol mladý človek abstinujúci v tom čase, a tiež keď sme takto spolu ako pracovali, tak sme rozprávali sa tak voľne. Bol z Oravy. Hovoril, že sedel s kamarátom v krčme a odrazu prišli policajti, policajná razia, kukláči, a prišli ku jeho stolu a s tým kolegom, to je, s priateľom sedel pri stole, priložil tak jeden z tých policajtov, údajných policajtov, aby som povedal, priložil pištoľ a zastrelil ho. Hovorí, že: „Štefan, keby si ty videl, jak ja som sa triasol, ja som čakal, kedy prídu po mňa, kedy mňa zastrelia.“. Pýtal som sa ho, však to nemohli byť policajti. Hovorí, že: „Však dobre, ale my sme to nevedeli. Boli označení ako polícia.“ A hovorí: „To bol drogovo závislý človek, ktorý príležitostne bol dílerom.“. A nevedel a nemal tú istotu, že či neprídu si vyrovnať účty aj s ním. To sú ľudské osudy, to nieže drakonické tresty, dajakých desať rokov. Pre tých dílerov ja by som dával prísne tresty, oveľa prísnejšie, jak pre tých samotných užívateľov. Ale ani jedno, ani druhé nie je dobré. A presne, tie drakonické tresty v tom Trestnom poriadku sú šialené, lebo za ukradnutý chlieb dostane človek päť rokov basy, čo je neprimerané a nespravodlivé.
Kamenický, Ladislav, poslanec NR SR (2016-11-29):
Ďalší v rozprave podal pozmeňujúci návrh pán poslanec Juraj Blanár. Dajte, prosím, hlasovať o tomto pozmeňujúcom návrhu.
Laššáková, Jana, doterajšia podpredsedníčka NR SR (2016-03-23):
Pán poslanec Peter Osuský.
Glváč, Martin, podpredseda NR SR (2019-06-25):
Pani poslankyňa Kaščáková, poprosím vás, vám nikto neskákal do reči.
Šimečka, Michal, podpredseda NR SR (2024-04-17):
Ďakujem pekne. Pán poslanec Dostál s reakciou na faktické.
Válek, Igor, poslanec NR SR (2024-02-13):
Pán predseda, dajte hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich a doplňujúcich návrhov.
Ďuriš Nicholsonová, Lucia, podpredsedníčka NR SR (2017-12-01):
Pán poslanec Grendel.
Kresák, Peter, poslanec NR SR (2017-03-28):
Ďakujem pekne. Takže, pán predsedajúci, dajte, prosím, teraz hlasovať o návrhu zákona ako o celku s odporúčaním gestorského výboru tento návrh schváliť.
Goga, Pavol, poslanec NR SR (2019-09-18):
Tým sme rozhodli o všetkých návrhoch podaných v druhom čítaní aj v spoločnej správe, aj v rozprave. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tom hlasovať.
Pellegrini, Peter, predseda NR SR (2015-06-26):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 129 poslancov, za hlasovalo 98, zdržalo sa 31 poslancov. Konštatujem, že sme schválili vládny návrh novely zákona č. 36/2005 Z. z. o rodine. Ďalej budeme v prvom čítaní hlasovať a poprosím pani poslankyňu Žitňanskú, aby uviedla hlasovanie o návrhu poslancov Hudackého, Figeľa, Zajaca a Bobíka na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii, tlač 1597, bod 42 schváleného programu. Nech sa páči, pani poslankyňa, prosím, aby ste uviedli hlasovanie v prvom čítaní. (Hlasovanie o návrhu poslancov Národnej rady Slovenskej republiky Jána Hudackého, Jána Figeľa, Pavla Zajaca a Jozefa Bobíka na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1597.)
Frešo, Pavol, poslanec NR SR (2012-08-06):
Ďakujem veľmi pekne, pani predsedajúca, chcel by som poďakovať kolegyniam poslankyniam a kolegom poslancom za faktické poznámky a chcel by som aj poďakovať za tú trpezlivosť, lebo ja som sa skutočne venoval len tomu úplnému základu, to znamená, len tomu, o čom pojednáva vlastne návrh na skrátené legislatívne konanie, nešiel som do nejakej hĺbky. A považoval som za dôležité to vysvetliť v celom kontexte a to je odpoveď pre pána poslanca Mikloška, tak aby tomu každý porozumel, každému z tej jeho strany aby to bolo pochopiteľné. Pána poslanca Blahu, pani poslankyňu Nachtmannovú beriem ako svojich podporovateľov, ktorí vlastne hovoria to isté, čo ja, poriadnu diskusiu, nech sa páči, aj o tých vašich čilských chimérach, nech sa páči, aj históriu Demokratickej strany ako jej člen, ktorý je, ako je zodpovedný za zlúčenie s SDKÚ vám veľmi rád odpoviem. Ale, pani poslankyňa, presne o tomto som rozprával, presne o tom, že poriadnu diskusiu. Ako to chcete urobiť, keď tú diskusiu zároveň obmedzíte? Veď aj vy voláte aj pán poslanec Blaha, voláte po tom, aby sme si tie veci vyjasnili, teraz ste to povedali. No, tak si ich nevyjasňujme tu skrátene, vyjasnime si ich na výboroch, vyjasnime si ich pred verejnosťou, vyjasnime si ich v štandardnom legislatívnom procese, a tak sa zdá, že to vyjasniť treba. Pani poslankyňa Vášáryová, vy máte, samozrejme, pravdu, je to o komunikácii, hlavne s tými, ktorých zastupujeme, lebo keby sa jednalo len o nás tu, že si znížime dôchodky, no, nech sa páči, keď sme hlúpi, urobíme to. Ale keďže sa jedná o tých, ktorých zastupujeme, no, tak človek by sa nemal šetriť a nemal by naozaj mlčať, ako v tejto chvíli to robia jeden aj druhý minister, ktorí boli priamo v tom vystúpení oslovení. Vy ste to veľmi dobre zachytili. Posledné, pán poslanec Mihál, nemáte v jednej veci pravdu, ja som hovoril, že bude kvalita zákona poničená, čiže nevyriešilo by to ten problém. (Prerušenie vystúpenia časomerom.)
Laurenčík, Milan, podpredseda NR SR (2021-01-13):
Prosím, prezentujme sa a hlasujme o uznesení, ako ho navrhol pán spravodajca. (Hlasovanie.) Prítomných 94, za 84, proti 0, zdržali sa 10, hlasovali všetci. Konštatujem, že aj tento návrh sme schválili. Vážené panie poslankyne, vážení páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, a schválili sme si procedurálny návrh v druhom čítaní, budeme pokračovať zajtra o 14.00 hod. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať ešte na tejto schôdzi Národnej rady, tak ako sme určili. Nech sa páči, pán poslanec Peter Kremský.
Zmajkovičová, Renáta, podpredsedníčka NR SR (2014-06-12):
Ďakujem, pán minister. Ďalšiu otázku položil pán poslanec Zsolt Simon ministrovi pôdohospodárstva a rozvoja vidieka Ľubomírovi Jahnátkovi. Otázka znie: „Vážený pán minister, pri reforme SPP ste deklarovali ako úspech možnosť zohľadňovať výšku mzdových nákladov pri „zastropovaní“, preto sa vás pýtam: Aký je dôvod, že ministerstvo nebude túto možnosť zohľadňovať? Neobávate sa prepúšťania zamestnancov v poľnohospodárskych podnikoch?“ Nech sa páči, odpovedať bude pán minister sociálnych vecí.
Jurinová, Erika, podpredsedníčka NR SR (2014-12-09):
S reakciou pán poslanec Beblavý.
Ďuriš Nicholsonová, Lucia, podpredsedníčka NR SR (2018-12-03):
Dve faktické poznámky na vaše vystúpenie. Končím možnosť prihlásiť sa. Pán poslanec Mizík.
Grendel, Gábor, poslanec NR SR (2016-09-09):
Ďakujem pekne. Pán poslanec Dostál, tvoj prejav otvoril moje oči a našiel som ešte dve nedokonalosti a nedostatky v tomto návrhu, takže týmto chcem inšpirovať aj pánov predkladateľov, ktorí sú prítomní, ak to teda pôjde do druhého čítania, aby ste potom prípadne nepozabudli zapracovať vypínanie WiFi v rokovacej sále a vytrhnutie tieto... (rečník uchopil káblik, ukazujúc ho plénu), káblikov sieťových, aby sme sa nemohli napájať na počítače. A druhá vec sa týka pozitívneho vplyvu na štátny rozpočet. Vo vašom návrhu o tom zmienka nie je, píšete iba, že negatívny mať nebude, ale našťastie pracovníci pána ministra financií Kažimíra si to všimli a v stanovisku ministerstva financií napísali: „Upozorňujeme, že vzhľadom na navrhované ustanovenia týkajúce sa ukladania pokút v prípade narušenia poriadku poslancom na schôdzi Národnej rady je možné predpokladať pozitívny vplyv na rozpočet verejnej správy.“ Takže super. Skúste to prípadne ešte do tých vplyvov zapracovať, aby ten zákon už bol úplne dokonalý.
B. Bugár, podpredseda NR SR: (2004-03-11):
M. Cagala, poslanec: Ďakujem pekne za slovo, pán predsedajúci. Milé dámy, vážení páni, vážený pán minister, ja nechcem hovoriť k meritu veci, myslím, že bolo dosť povedané. Chcem skôr povedať k jednému nonsensu, ktorý v materiáli máme, a treba si uvedomiť, že tu trošku schvaľujeme bianko šek pánovi ministrovi alebo ministerstvu, lebo v bode 2.3 je napísané, v druhom odseku: „Po prijatí rozhodnutia o vyslaní príslušníkov ozbrojených síl Slovenskej republiky do operácie ISAF Národnou radou Slovenskej republiky bude vypracovaná dohoda o porozumení medzi ministerstvom obrany a veliteľstvom operácie ISAF, ktorá vymedzí právny rámec vzájomnej spolupráce. Bude vypracovaná technická dohoda, ktorá bude upravovať technické, materiálne a finančné aspekty spoločného pôsobenia“. Čiže potom máme schválenú prílohu, v ktorej hovoríme, aké náklady na to použijeme. Avšak keď sa schvália technické podmienky iné, tie náklady môžu byť aj päťnásobne väčšie! A my dnes schválime nejaký materiál, ktorý nehovorí o konkrétnych nákladoch na operáciu, takže ja chcem upozorniť, že je tu nonsens, ktorý schválime, možno schválime bianko šek ministerstvu alebo ministrovi a ten nás môže neskôr stáť veľa peňazí. Ja len chcem upozorniť, že je tu situácia, ktorá možno mohla byť riešená, už dopredu dohodnutá, ak schválime, že pôjde naša jednotka, bude taký náklad na tú jednotku. Ďakujem pekne.
Mihalik, Marcel, poslanec NR SR (2023-02-02):
Hlasujeme o uznesení a potom budeme hlasovať o uznesení pána poslanca Fica.
P. Paška, predseda NR SR: (2008-05-14):
(Hlasovanie.) 137 prítomných, 125 bolo za, 6 proti, 6 sa zdržalo. Konštatujem, že sme návrh pridelili výborom a určili lehoty. Teraz pani poslankyňa Sárközy bude uvádzať hlasovanie v prvom čítaní o návrhu poslanca Národnej rady Slovenskej republiky Júliusa Brocku na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Je to tlač 614.
Remiášová, Anna, poslankyňa NR SR (2020-09-22):
Vážený pán predseda, v rozprave vystúpilo šesť poslancov. Prosím, pán predseda, aby ste dali hlasovať o tom, že Národná rada sa uzniesla s paragra... v súlade s § 73 ods. 1 písm. c) zákona o rokovacom poriadku prerokovať predložený návrh zákona v druhom čítaní.
Goga, Pavol, poslanec NR SR (2014-11-09):
Ďakujem za slovo, pán predseda. Pán predseda, presne ste vystihli, v čom je táto schôdza škandalózna. Tento pojem používa pán Lipšic veľmi často. Pán Lipšic totižto balkanizuje celú spoločnosť na Slovensku, a to je veľký problém a to je veľký škandál. Pán Lipšic chce zasahovať do spoločnosti aj tým, že podporuje a chce podporovať všetky aktivity, ktoré sa týkajú zasahovania do rodinného života našich vrcholných predstaviteľov, pána Pašku. Pán predseda, ukázala sa presne pravá tvár pána Lipšica. Klame a zavádza verejnosť. V politike nedokázal v podstate nič, len bol pri rozbití vlády, ktorá sa bála zodpovednosti vládnuť na Slovensku v čase krízy. A to je škandál, to je smutné. Toto pán Lipšic dokázal. A zároveň zasahovať do života rodín na dosiahnutie svojich cieľov. A preto podporujem to, aby sa vám pán Lipšic ospravedlnil. Pán predseda, pán Lipšic nebude nikdy lídrom pravice, a to je dobré posolstvo z tejto schôdze.
Paška, Pavol, predseda NR SR (2013-09-17):
Zvolávam grémium. (Potlesk.) (Prestávka.) (Po prestávke.)
Sulík, Richard, predseda NR SR (2010-07-08):
Ďakujem. Pán Dostál, nech sa páči, môžte reagovať.
Zajac, Pavol, poslanec NR SR (2014-10-30):
Vážený pán minister, mňa veľmi mrzí, že ste nehovorili o tom, či ste odporúčali na stretnutí v marci roku 2008 starostom a primátorom za SMER Prešovského a Košického kraja, aby spolupracovali pri eurofondoch s firmou Star EU. Následne všetci starostovia, ktorí chceli získať z regionálneho operačného programu prostriedky, museli spolupracovať s touto firmou. Podľa môjho názoru sa jedná o stranícky klientelizmus. K druhej téme, pre ktorú ste odvolávaný. Podľa môjho názoru vytvoriť program na podporu vytvárania pracovných miest do 29 rokov v Bratislavskom samosprávnom kraji je hlúposť. V Bratislavskom samosprávnom kraji mladí ľudia, ktorí len trošku chcú, si prácu nájdu. O tom svedčia aj čísla, aké sú výsledky tohto programu, pán minister. K 31. septembru 2014 bolo v Bratislavskom kraji v tomto programe prijatých 84 žiadostí, 71 bolo schválených. V takých Malackách bolo 11 žiadostí, 11 schválených. V Pezinku 26 žiadostí, 24 schválených, v bratislavskom okrese 47 žiadostí, 36 schválených. To znamená, v bratislavskom okrese bolo cez tento program, ktorý je financovaný z eurofondov, v bratislavskom okrese vytvorených 90 pracovných miest. Z toho 4 dostal exekučný úrad doktora Krutého. Štyri miesta z 90. To znamená 4,5 % miest vytvoril exekútor Krutý. Ešte vždycky chcete povedať, že toto je v súla... (Prerušenie vystúpenia predsedajúcim.)
Laššáková, Jana, podpredsedníčka NR SR (2014-03-18):
Nech sa páči, pán poslanec Kuffa.
E. Kolesár, poslanec: (2003-10-30):
Skutočne, vážený pán predseda vlády v zastúpení pána podpredsedu vlády, argumentov viete skutočne vždy vyprodukovať dostatok, to vám nikto nikdy nemôže uprieť. Len by som sa chcel opýtať doplňujúcu otázku, či to všetko, čo sme si tu teraz vypočuli, ste nevedeli na začiatku roku 2003. Ja sa obávam, že ste to veľmi dobre vedeli, ale, samozrejme, bol to len ďalší z vašich sľubov, sľubov, ktoré sa rovnajú, žiaľbohu, klamstvám vo vašom prípade. Ďakujem vám pekne za odpoveď a nežiadam ani, aby ste ďalej v nej pokračovali. Ďakujem.
Kaník, Ľudovít, poslanec NR SR (2010-09-09):
Po prvé treba si dať hlavne pozor na to, aby euroval nikdy nemusel byť použitý. V eurovale sú podmienky, za ktorých je možné čerpať následne. A tie podmienky hovoria o tom, že krajina musí vyčerpať všetky svoje možnosti a nesmie sa chovať nezodpovedne. A až potom sa dáva súhlas. A na ten súhlas musí byť konsenzus všetkých štátov, ktoré euroval vytvárali. Takže vôbec nemusí k tomu dôjsť, aby sme vôbec niečo poskytovali, pretože najprv treba veľmi tvrdo posudzovať. Je tam jedno slabé miesto. Vtedy, keď sa niečo takéto stane, nesmie sedieť na pozícii ministra financií alebo vo vláde človek typu vás, pán Počiatek, socialisti, ktorí radi súhlasia s čímkoľvek, len aby sa rozdávalo, pretože sami počítajú, že raz sa dostanú svojou nezodpovednou politikou do podobnej situácie.
Blaha, Ľuboš, podpredseda NR SR (2024-05-03):
Pani poslankyňa Jana Hanuliaková.
A. Belousovová, podpredsedníčka NR SR: (2008-11-26):
Pán podpredseda, máte slovo.
Laššáková, Jana, podpredsedníčka NR SR (2015-06-18):
Prezentujme sa a hlasujeme. (Hlasovanie.) Prítomných 135 poslancov, za návrh bolo 55, proti bolo 6, zdržalo sa 74 poslancov. Konštatujem, že sme neschválili postúpenie návrhu zákona do druhého čítania. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom, ktorým sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave (tlač 1550, bod 59 schváleného programu). Prosím spoločného spravodajcu z výboru pre obranu a bezpečnosť Milana Géciho, aby hlasovanie uviedol.
Kollár, Boris, predseda NR SR (2020-09-16):
Otváram rozpravu k tomuto, v tomto bode programu. Hlási sa niekto z poslancov do rozpravy? Ak nie, vyhlasujem rozpravu za skončenú a prerušujem rokovanie o tomto bode programu. V rokovaní 12. schôdze pokračujeme vládnym návrhom kandidáta na voľbu predsedu Úradu pre reguláciu elektronických komunikácií a poštových služieb . Návrh vlády je pod tlačou 180. Prosím ministra dopravy a výstavby Slovenskej republiky Andreja Doležala, aby sa ujal slova a návrh vlády uviedol. Nech sa páči, pán minister, máte slovo.
Pellegrini, Peter, predseda NR SR (2015-09-29):
Ďakujem pekne. Otváram všeobecnú rozpravu. Konštatujem, že som do rozpravy dostal tri písomné prihlášky, vystúpi tak za klub OĽaNO pán poslanec Kadúc, za klub KDH pán Alojz Přidal a ďalej je pripravený a zapísaný pán poslanec Beblavý do rozpravy. Ako prvému do rozpravy dávam slovo pánovi poslancovi Kadúcovi, pripraví sa pán poslanec Přidal.
A. Belousovová, podpredsedníčka NR SR: (2007-10-16):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy. Uzatváram možnosť podania ústnych prihlášok do rozpravy. A pani poslankyňa Sárközy má slovo. Nech sa páči, pani poslankyňa.
Paška Pavol, predseda NR SR (2013-09-04):
(Hlasovanie.) 144 prítomných, 111 za, 6 proti, 27 sa zdržalo. Návrh sme schválili.
Paška, Pavol, predseda NR SR (2012-10-18):
Vážené pani poslankyne, páni poslanci, budeme pokračovať v rokovaní druhým čítaním o vládnom návrhu zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a ktorým sa menia niektoré zákony . Je to tlač 189. Pán podpredseda vlády a minister vnútra uvedie vládny návrh. Nech sa páči, pán podpredseda vlády.
M. Číž, podpredseda NR SR: (2007-02-09):
(Hlasovanie.) Prítomných 126 poslancov, za návrh 81 poslancov, proti 2 poslanci, zdržalo sa 43 poslancov. Konštatujem, že sme schválili vládny návrh novely zákona č. 572/2004 Z. z. o obchodovaní s emisnými kvótami. Teraz pokračujeme hlasovaním o návrhu na voľbu zástupcov navrhnutých vládou Slovenskej republiky do Dozornej rady Sociálnej poisťovne (tlač 170) a návrhu na voľbu zástupcov navrhnutých reprezentatívnymi združeniami odborových zväzov, zástupcov navrhnutých reprezentatívnymi združeniami zamestnávateľov a zástupcu navrhnutého záujmovými združeniami občanov reprezentujúcimi poberateľov dôchodkových dávok do Dozornej rady Sociálnej poisťovne (tlač 171). Poprosím spravodajcu z výboru pre sociálne veci a bývanie pána poslanca Róberta Madeja, aby uvádzal hlasovanie.
Gröhling, Branislav, minister školstva, vedy, výskumu a športu SR (2020-12-03):
Pán poslanec, ja by som bol najradšej, aby školstvo bolo témou, ale nie v rámci COVID problematiky. A verte mi, že vám to hovorím veľmi úprimne. Samozrejme, že vzdelávanie detí, ktoré nemajú prístup, nielen vzdelávanie v rómskych komunitách alebo osadách, sú to naozaj sociálne vylúčené spoločenstvá. My si to uvedomujeme. Aj jednotlivé analýzy, ktoré robili naše organizácie, to potvrdzujú, že takéto niečo sa deje. Preto ja som rád, že sa vykomunikovalo s Úradom verejného zdravotníctva, že môže prebiehať vzdelávanie v rámci šiestich žiakov, resp. piatich a učiteľa a uznávam, že to je náročné pre danú školu. Urobiť rozvrh, urobiť úväzky, urobiť fungovanie celej tej školy. Samozrejme, že je to náročné. Ale akú máte inú možnosť? Sme vďační aj za to, že môžme takýmto spôsobom fungovať a najradšej by sme boli, keby všetky deti boli naspäť v školách. Samozrejme, za dodržanie všetkých tých podmienok zdravotných, dezinfekcia, meranie teploty a tak ďalej, ale reálne poďme to urobiť, aby sme vedeli vynahradiť možno nejaké vzdelanie, ktoré nedosahujú v takej tej plnej výške, ako si my myslíme. Lebo to nemáme stále vydokladované, že je to reálne tak. Vy ste sa ma pýtali ohľadom toho opakovania ročníku, lebo to je taká tá najčastejšia otázka, ktorú dostávam, či už na Facebooku, alebo na Instagrame. Nie, neuvažujeme o tom, že by sa opakoval ročník. To ani nie je možné. To nie je reálne, aby ste 55-tisíc detí nechali opätovne opakovať v rámci jednotlivých ročníkov. Našou úlohou bude, aby sme vykryli všetky možné nedostatky v rámci vedomostí, ktoré budeme overovať, keď deti prídu do škôl, aby sme poskytli kompletne celý personál z tých 82 mil., aby sme potiahli každé jedno dieťa na tú maximálnu možnú mieru v rámci toho ročníka, kde chodí, a môžme do budúcna rozmýšľať nad nejakými krokmi, ktoré by sme spravili. Ale prosím vás, túto tému ani neotvárajme, lebo zbytočne bude polarizovať spoločnosť a zbytočne sa bude o tom rozprávať. A logisticky to je niečo, čo nedokážete zvládnuť. Ďakujem.
Danko, Andrej, predseda NR SR (2016-03-23):
(Hovorené súbežne s poslanom Viskupičom.) Čo som povedal? Jóžef, tak už budem... (nezrozumiteľne vyslovené)
Kollár, Boris, predseda NR SR (2022-06-14):
Ďakujeme. Prerušujem rokovanie o tomto bode programu. Teraz nasleduje druhé čítanie o návrhu poslancov Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 852, spoločná správa výborov má tlač 852a. Takže prosím pána poslanca Jaroslava Karahutu, aby návrh zákona odôvodnil. (Rokovanie o návrhu poslancov Národnej rady Slovenskej republiky Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 852.)
Paška, Pavol, predseda NR SR (2013-06-26):
(Hlasovanie.) 144 prítomných, 57 za, 80 proti, 7 sa zdržali. Tento návrh sme neschválili.
Pellegrini, Peter, predseda NR SR (2023-12-06):
29. Vážené panie poslankyne, vážení páni poslanci, mám informáciu, že technicky by malo byť všetko pripravené, aby sme mohli pokračovať. Prosím, skontrolujte si každý, či ste prihlásený vo svojej hlasovacej jednotke pod svojím menom, pretože budeme pokračovať v rokovaní návrhom na voľbu poslankyne Národnej rady Slovenskej republiky za členku výboru Národnej rady. Návrh má tlač 101, bol vypracovaný na návrh poslancov, členov klubu, poslancov za hnutie Progresívne Slovensko, ktorí navrhujú, aby Národná rada zvolil pani poslankyňu Natáliu Nash za členku mandátového a imunitného výboru. (Rokovanie o návrhu na voľbu poslankyne Národnej rady Slovenskej republiky za členku výboru Národnej rady Slovenskej republiky , tlač 101.) Pýtam sa, či sa niekto z poslancov chce vyjadriť k tomuto návrhu. Poprosíme réžiu, keby mohla už zrušiť skladanie sľubu poslancov Národnej rady. Pani poslankyňa Remišová, chcete k tomuto bodu niečo, alebo to máte procedurálny návrh? Nie k tomu. Takže nik. Preto pristúpime k hlasovaniu o návrhu tak, ako ho máte uvedený v tlači 101. Poprosím, púšťam hlasovanie. Prezentujme sa a hlasujme. (Hlasovanie) Hlasovanie prebieha, vidíte to na svojich jednotkách, budeme sa riadiť zatiaľ monitormi, ktoré máme pred sebou. Prítomných 127 poslancov, za 124, zdržal sa 1 poslanec, nehlasovali 2 poslanci. Konštatujem, že tento návrh bol schválený . Len pre istotu upozorňujem, že sa nám opakuje neustále dvaja poslanci, ktorí nehlasovali, ak je to, samozrejme, účel, majú na to páni poslanci právo, len aby to nebolo niekto, že si myslí hlasuje a v skutočnosti nehlasuje, alebo neurobí nejaký krok, tak si možno zo zoznamu posledných hlasovaní skontrolujte, aby ste mali istotu, že sa hlasovania zúčastňujete. Na základe výsledkov konštatujem, že Národná rada schválila navrhované uznesenie. Teraz pristúpime k rokovaniu o návrhu na voľbu predsedníčky Výboru Národnej rady Slovenskej republiky pre vzdelávanie, vedu, mládež a šport , tlač 91. Tá voľba bude potom o sedemnástej tajná, návrh na voľbu predsedníčky bol vypracovaný na základe návrhu poslancov členov poslaneckého klubu za stranu HLAS – sociálna demokracia, ktorí navrhujú zvoliť za predsedníčku tohto výboru pani poslankyňu Paulu Puškárovú. Otváram rozpravu k tomuto bodu, nedostal som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú a zároveň aj prerušujem rokovanie o tomto bode programu. Ešte pred tým, ako pristúpme k ďalšiemu bodu, má procedurálny návrh pani predsedníčka Remišová, nech sa páči.
Figeľ, Ján, podpredseda NR SR (2014-10-30):
S ďalšou faktickou Ján Podmanický.
J. Počiatek, minister financií SR: (2008-09-09):
Návrh zákona v prevažnej miere reaguje na riziká potenciálneho bezodôvodneného nárastu cien tovarov na trhu Slovenskej republiky osobitne v súvislosti so zavedením eura v Slovenskej republike. Ide predovšetkým o vytvorenie legislatívnych podmienok vybraným odvetvovým rezortom na sledovanie vývoja cien a na podrobnejšie analyzovanie príčin rastu cien tovarov, na základe ktorých bude možné prijať opatrenia na zamedzenie nežiaduceho vývoja cien a v nevyhnutnom prípade aj vydať všeobecne záväzný právny predpis o regulácii cien príslušného tovaru. Vydaniu regulačného výnosu bude predchádzať podrobná analýza a zhodnotenie príčin rastu cien. Nové kompetencie vybraných odvetvových rezortov sa navrhujú na časovo obmedzené obdobie, a to do skončenia obdobia povinného vykonávania duálneho zobrazovania cien. Prvotným zámerom navrhovaných zmien a doplnení zákona č. 18/1996 Z. z. o cenách nie je nadštandardne regulovať ceny tovarov, ale určenie nových regulačných nástrojov a vytvorenie dostatočných podmienok na ich uplatnenie tak, aby v prípadoch zvyšovania cien bez ekonomicky preukázateľných dôvodov bolo možné aj legislatívnymi opatreniami zabrániť neodôvodnenému zvyšovaniu cien. Predloženým návrhom zákona sa navrhujú aj viaceré legislatívne, resp. legislatívnotechnické úpravy, ktoré nadväzujú na iné zákony alebo vyplývajú z poznatkov aplikačnej praxe. Ďakujem za slovo.
E. Bauer, poslankyňa: (2003-09-17):
Z. Martináková, podpredsedníčka NR SR: Prezentujme sa a hlasujme o tomto návrhu. (Hlasovanie.) Prítomných 120 poslancov, za návrh hlasovalo 77, proti 41, nehlasovali 2. Návrh zákona do druhého čítania sme schválili. Pokračujte, prosím, pani poslankyňa.